הוביל מאבק לתיקון מצב התשתיות הרעוע שפקד את העיר, כתוצאה מבניית התשתיות לרכבת הקלה בעיר והיעדר אכיפה על קבלנים, תחת הסלוגן "ככה לא בונים בירה". לאחר לחץ של תושבי העיר וסיעת התעוררות שניהלה את המאבק, עיריית ירושלים הקצתה באופן מידי כחצי מיליארד ₪ לטובת קרצוף וריבוד כבישי העיר עד לסוף שנת 2022.
פעל להקמת שכונה יהודית חדשה בעטרות, על מנת לתת מענה למשבר הדיור. התוכנית כללה בנייה של 9,000 יחידות דיור, ושטחי תעסוקה משמעותיים. תוכנית עטרות התקדמה לדיון בוועדה המחוזית, ועדיין תלויה באוויר בשל תסקיר סביבתי. כמו כן פעל למען התחדשות עירונית מתונה, הכוללת פיתוח פרויקטים ציבוריים חדשים מחד ועצירת פרויקטים של מגדלים גבוהים שאינם תואמים את כושר הנשיאה של השכונה בקריית היובל מאידך. לאחר מאבק ולחצים שהוביל, החליטה הוועדה המחוזית לחייב את עיריית ירושלים לבנות תוכנית שלד ציבורי מקיפה בשכונות קריית היובל, עיר גנים וקריית מנחם.
קידם את פרויקט מנורה לאומנויות (מתחם ז'ראר בכר), בשווי 180 מיליון ₪. המתחם כולל בתוכו את הסטודיו למשחק "ניסן נתיב", בית הספר סם שפיגל לקולנוע ולטלוויזיה, בית הספר לתיאטרון חזותי והמרכז למוזיקה מן המזרח.
בעקבות החלטתו של ראש העיר ליאון לשנות את הסטטוס קוו ולסגור בריכות שחייה בשבת בירושלים, פעל ברקוביץ לשמירה על הסטטוס הקוו והאפשרות של ציבורים שונים לחיות בירושלים, ובכללם תושבי שכונת הקאנטרי ברמות אלון, להם הובטחה הבריכה.
פעל למען קידום מיזם קייטנות אוגוסט לכיתות א-ב, לילדי שפה וחינוך מיוחד ואף הצליח להוביל להוזלה משמעותית במחירי קייטנות אוגוסט.
חיים אישיים.
ברקוביץ נשוי לעורכת הדין דינה אמסלם ברקוביץ ואב לשלושה. מתגורר בשכונת קטמון בירושלים.
אייל ורד
הרב אייל ורד הוא ר"מ במכון מאיר, רב קהילת "יחדיו" בפתח תקווה, מגיש תוכנית רדיו, סופר וחבר הנהלת ארגון רבני צהר.
ביוגרפיה.
נולד בכ' באב שנת תשל"ב בפתח תקווה לאשר ולניצה.
למד בישיבת בני עקיבא נחלים, ובהמשך בישיבת ההסדר 'הגולן' שבחיספין. שירת בצבא בשריון בחטיבה 188, ומשרת כרב חטיבה 679 במילואים בדרגת סרן.
בסיום לימודיו בישיבת הגולן, המשיך ללימודים בכולל 'חזון אלחנן' בעיר דוד בירושלים. שימש כר"מ בישיבת 'נצר מטעי'. לימד בבתי מדרש שונים ביניהם: מכינת 'עצמונה', 'בית מדרש לסטודנטים' באריאל, 'מדרשה לבנות' במכללת אריאל, 'ישיבה תיכונית דימונה', התוכנית 'אורייתא' של לימוד תורה לבנות שירות לאומי, מרצה ב'מכון בניין שלם' בקורס להכשרת מדריכי חתנים.
תלמיד ב'בית המדרש להתחדשות' וחבר בצוות המנחים מטעם 'בית המדרש להתחדשות'.
מרצה מומחה במאגר המרצים של משרד החינוך. ר"מ ב'מכון מאיר', מלמד ומעביר סדנאות בבית המדרש 'מר"ץ' במסגרת הכשרת רבני קהילות.
חבר סגל ב'מדרשה לנשים' בבר-אילן, יועץ תוכן חינוכי ב'ערוץ מאיר לילדים' בטלוויזיה ובאינטרנט, ומכהן כרב קהילת 'יחדיו' בפתח תקווה.
משנת 2015 מכהן כחבר הנהלת 'ארגון רבני צהר'.
הרב ורד כותב בבמות תורניות רבות, ביניהם ניתן למנות טור שבועי מזה מספר שנים בעלון השבת באהבה ובאמונה.
הרב שותף בתוכנית 'חברותא' ברדיו מורשת יחד עם ידידיה תנעמי. לימוד משותף בענייני תנך. התכנית משודרת בימי חמישי בערב
משיב באופן קבוע לשאלות ותשובות מטעם ארגון רבני צוהר באתר ynet.
חבר בוועדת המקצוע להוראת התנך בחמ"ד תשפ"א.
נשוי למיכל, ראש האולפנה בשעלבים. אב לשישה ילדים ומתגורר בשכונת הדר גנים שבפתח תקווה.
עמדותיו.
בנובמבר 2021, שלח הרב מייל לחברי קהילתו בעקבות שאלות שהופנו אליו עם פרסום התחקיר והעדויות על מקרי ניצול מיני מצד הסופר ואיש החינוך חיים ולדר. את המלצתו החד-משמעית להוציא את ספריו של ולדר מהבית חתם במילים: "ברוך השם השקר הזה מתפוצץ סוף סוף".
ספריו.
' * 'אעירה שחר' - שיעורים על ברכות השחר בדרך החסידות ופנימיות התורה.
הוציא שני ספרי פרוזה:
לוסי רובינסון
לוסי ג'יין רובינסון (באנגלית: Lucy Jane Robinson; נולדה ב-7 בספטמבר 1968) היא שחקנית אנגלייה המופיעה לרוב בטלוויזיה.
ביוגרפיה.
רובינסון נולדה בוורת'ינג שבמחוז מערב סאסקס. אביה רוברט רובינסון היה עיתונאי ומנחה בטלוויזיה.
היא שיחקה בין השאר בתפקיד לואיזה הרסט בסדרת הטלוויזיה "גאווה ודעה קדומה" משנת 1995, בתפקיד רובין דאף בעונה החמישית של הסדרה "רגליים קרות", ראש העיר כריסטבל ויקהאם בעונה השנייה של הסיטקום "הקו הכחול הדק" ובתפקיד פאם דרייפר בסדרה "סקס, רובים ופרברים".
רובינסון הופיעה בסרט "" בתפקיד ג'ייני, ובתפקיד פראו קלוביס, המזכירה של דוכס מנהטן, בפרק "ארץ חדשה" בסדרת המדע בדיוני "דוקטור הו". היא גילמה את גברת הרסט בעיבוד ל"גאווה ודעה קדומה" ואת גברת אלטון בעיבוד משנת 1996 לרומן "אמה". עוד שיחקה בתפקיד הארייט בורג'ס באופרת הסבון "איסטאנדרס" והופיעה בפרק בסדרת הילדים "Powers" של רשת ה-BBC. רובינסון הופיעה בתפקיד גברת ריק בדרמה של ITV "ויליאם ומרי" לצדו של מרטין קלונס. היא גם השתתפה בסדרה "דוק מרטין" בכיכובו של קלונס בתפקיד הצ'לנית הולי.
ב-2014 שיחקה רובינסון בתפקיד 'ליז' (הגרסה הצעירה של המלכה אליזבת השנייה) במחזה "Handbagged" מאת מוירה בופיני .
חיים אישיים.
רובינסון נשואה לשחקן ניקולס מורצ'י .
ארי סינגר
ארי (אריה) סינגר הוא קצין צה"ל במילואים בדרגת תת-אלוף, כיהן כקצין מילואים ראשי.
ביוגרפיה.
סינגר, בנם של ביטריס וחיים-אהרון, נולד בארצות הברית, ובשנת 1973 עלה לישראל עם משפחתו שהתיישבה ברמת גן. למד בישיבת בני עקיבא כפר הרא"ה ובישיבת הגולן. התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שירת כמפקד מחלקת טנקים. לאחר שחרורו משירות סדיר שימש במגוון תפקידי פיקוד ומטה בעוצבת יפתח ובהם מפקד גדוד. לאחר מלחמת לבנון השנייה מונה למפקד עוצבת יפתח. בהמשך שימש כראש מטה עוצבת נתיב האש. לאחר מכן שירת כראש מטה אוגדת הבשן.
ב-6 ביולי 2017 הועלה לדרגת תת-אלוף במילואים, ומונה לקצין מילואים ראשי. ב-2 בספטמבר 2021 סיים את תפקידו.
סינגר הוא יהלומן ומתגורר בפדואל. נשוי ואב לשישה ילדים. אחיו נהרג במהלך שירותו הצבאי.
קרלו בונפרטה
בלשים בלילה
בלשים בלילה (באנגלית: Moonlighting) הייתה סדרת טלוויזיה בכיכובם של סיביל שפרד וברוס ויליס. הסדרה, בהפקת חברת ABC וגלן גורדון קרון שודרה במהלך חמש עונות בין השנים 1985–1989 וכללה 66 פרקים (פרק הפיילוט היה באורך כפול). הסדרה זכתה לשישה פרסי אמי, זיכתה את שפרד בשתי זכיות בפרס גלובוס הזהב ואת ויליס באחת ודורגה בשנת 2007 בין 100 סדרות הטלוויזיה הטובות ביותר בכל הזמנים של טיים מגזין. הסדרה התאפיינה בשילוב של מתח וקומדיה ובדיאלוגים שנונים רוויי מתח מיני בין שני גיבוריה הראשיים, כמו גם בהפקה יוצאת דופן ויצירתית שהפכה כל פרק לסרט קולנוע בזעיר אנפין, כאשר העלילה משמשת רקע לצילום ייחודי, רמזים וקריצות לשלל סרטים וסדרות (בפרט סרטי אלפרד היצ'קוק, קומדיות מטורפות משנות החמישים, סדרות טלוויזיה ישנות ועוד) כמו גם לחייהם האישיים של השחקנים (וגם שבירת הקיר הרביעי) ופרקים שלמים שעוצבו מחוץ למסגרת הטלוויזיונית המקובלת עד אז (כגון "הפרק בשחור לבן" - The Dream Sequence Always Rings Twice, ו"הפרק השייקספירי" - Atomic Shakespeare). שיר הנושא של הסדרה, בביצוע אל ג'ארו היה ללהיט.
תמצית העלילה ומבנה הפרקים.
מאדי הייז (שפרד) ודייוויד אדיסון (ויליס) הם שותפים למשרד חקירות בשם Blue Moon ("ירח כחול") הממוקם בלוס אנג'לס. כל פרק עוסק בפתרון תעלומה אחת, בתבנית של סיפור בלשי. בפרק הפיילוט אנו למדים כי הייז היא דוגמנית-עבר מיליונרית שירדה מנכסיה. אחד הנכסים בהם החזיקה, ושאותם הייתה חייבת למכור במהירות על מנת למזער הפסדים, הייתה סוכנות החקירות הכושלת בניהולו של אדיסון. אדיסון הצליח לשכנע את הייז לא למכור את הסוכנות אלא להיכנס אליה כשותפה ולהתחיל לפענח פשעים יחדיו כצוות.
הפרק מתחיל לרוב באירוע, הנראה בלתי-קשור לעיקר הנושא, שהקשרו לפתרון התעלומה מתברר במהלכו. במהלך הפרק מתקיימת דינמיקה בין שני השותפים לבין עצמם ובינם לבין "הלקוח", דמות בהופעת אורח, שמזמינה פענוח תעלומה מן הסוכנות וגורמים מעורבים נוספים. דמות נוספת המופיעה בכל פרק היא אגנס דיפרסטו (בגילומה של אליס ביסלי), פקידת הקבלה של המשרד העונה לטלפון בחרוזים. בעונה השנייה הצטרף לצוות הרברט ויולה (בגילומו של קרטיס ארמסטרונג).
רייטינג, דעיכה וביטול הסדרה.
הסדרה, שהייתה יוצאת דופן לזמנה, זכתה לתשומת לב של מומחי התעשייה. בעונתה השנייה זכתה ל-16 מועמדויות שונות לפרסי אמי והגיעה למקום ה-20 במדד נילסן. בעונתה השלישית הגיעה לשיא של המקום ה-9 במדד זה ובעונה הרביעית הגיעה למקום ה-12 בלבד.
הפרק ה-14 בעונה 3, "I Am Curious… Maddie", בו מתממשים לבסוף היחסים בין שתי הדמויות המובילות, נחשב ל"קפיצת הכריש" של הסדרה (הפרק שממנו מתחילה התדרדרות בלתי-נמנעת) ואף הפך למושג "קללת 'בלשים בלילה'" ("The Moonlighting Curse"), לפיה כל סדרה בה מתקיים מתח מיני בין שתי דמויות מובילות תיהרס עם מימוש היחסים ביניהן. סממן נוסף לדעיכה היה פיתוח עלילות-צד בהשתתפות גוברת של אגנס דיפרסטו והרברט ויולה.